b'\n_START_ARTICLE_\nMuirchertach Ua Briain\n_START_SECTION_\nLiv og virke\n_START_PARAGRAPH_\nMuirchertach var s\xc3\xb8nn av Toirdhealbhach Ua Briain, den tidligere D\xc3\xa1l Cais-konge av Munster og i praksis overkonge av Irland. Hans mor var Derbforgaill, datter av of Tadhg Mac Giolla P\xc3\xa1draig av Osraige, som ogs\xc3\xa5 f\xc3\xb8dt Muirchertachs bror Tadhg. I 1086 d\xc3\xb8de hans far og Munster ble delt mellom hans tre s\xc3\xb8nner: Tadhg, Muirchertach og Diarmait. Tadhg d\xc3\xb8de kort tid etter, og Muirchertach fikk forvist broren Diarmait fra Munster for s\xc3\xa5ledes \xc3\xa5 ha v\xc3\xa6re konge alene._NEWLINE_Muircheartach ble konge i 1101 etter en kamp mellom klanene Ua Briain og Ua Lochlainn om overkonged\xc3\xb8mmet i Irland. Selv om Muircheartach Ua Briain ble overkonge var det fortsatte rivinger mellom Muircheartach Ua Briain og Domhnall Ua Lochlainn i l\xc3\xb8pet av begges liv. Kampen var bitter og fiendtlig, og ble aldri helt avgjort._NEWLINE_I henhold til Annalene av de fire mesterne reiste Muircheartach i 1101 rundt i Irlands provinser. I 1114 ble kongen syk til det stadium hvor \xc2\xabhan ble et levende skjelett\xc2\xbb. Diarmait ua Briain utnyttet kongens sykdom ved \xc3\xa5 ta kontrollen over konged\xc3\xb8mmet Mumu i Munster i sydlige Irland. Det p\xc3\xa5f\xc3\xb8lgende \xc3\xa5ret gjenvant Muircheartach sin helse, samlet en h\xc3\xa6r for \xc3\xa5 gjenvinne kontrollen, og tok Diarmait ua Briain til fange. F\xc3\xb8rst i 1116 var konged\xc3\xb8mmet igjen under fullstendig kontroll._NEWLINE_I 1118 d\xc3\xb8de Muircheartach \xc3\x93 Briain.'